b'\n_START_ARTICLE_\nHelgardert?\n_START_SECTION_\nHandling\n_START_PARAGRAPH_\nEn teknisk feil ved Pentagons strategiske kontrollsystem f\xc3\xb8rer til at en B-58-skvadron blir beordret til \xc3\xa5 sette kursen mot Moskva for \xc3\xa5 angripe byen med atomv\xc3\xa5pen. F\xc3\xb8r myndighetene rekker \xc3\xa5 tilbakekalle ordren har skvadronen rukket \xc3\xa5 passere sitt \xc2\xabfail-safe\xc2\xbb-omr\xc3\xa5de; noe som inneb\xc3\xa6rer at ordren er ugjenkallelig. Mannskapet er i denne fasen trenet til \xc3\xa5 ignorere alle kontraordre p\xc3\xa5 grunn av faren for at de kan komme fra Sovjet og ikke de amerikanske myndighetene. Til tross for mye bestrebelser fra b\xc3\xa5de amerikanske og sovjetiske myndigheter klarer ett av bombeflyene \xc3\xa5 angripe Moskva slik at byen utslettes. Krisen mellom de to supermaktene er total og i desperasjon beslutter den amerikanske presidenten \xc3\xa5 gj\xc3\xb8re noe som sjokkerer alle. Han beordret at USAs st\xc3\xb8rste by, New York, skal utslettes med atomv\xc3\xa5pen i h\xc3\xa5p om \xc3\xa5 forhindre at Sovjetunionen sl\xc3\xa5r tilbake og dermed utl\xc3\xb8ser en global atomkrig.\n_START_SECTION_\nOm filmen\n_START_PARAGRAPH_\nFail-Safe har flere likhetstrekk med samtidige filmer som Dr. Strangelove, og til en viss grad The Bedford Incident (1965)._NEWLINE_En TV-versjon kom i 2000, med blant annet med Richard Dreyfuss og George Clooney i noen av de ledende rollene.\n_START_SECTION_\nAnmelderne og publikum\n_START_PARAGRAPH_\nFail-Safe ble godt mottatt av filmanmelderne, noe  som gjenspeiles i at den har oppn\xc3\xa5dd hele 95\xc2\xa0% p\xc3\xa5 Rotten Tomatoes._NEWLINE_Publikum i USA sviktet filmen. Mange mener at det var p\xc3\xa5 grunn av at den satiriske Dr. Strangelove ble lansert like f\xc3\xb8r. Mange klarte dermed ikke \xc3\xa5 ta den seri\xc3\xb8st.'